248. fundur sveitarstjórnar Bláskógabyggðar haldinn í Aratungu , Reykholti , 9. janúar 2020 , kl. 14:00 . Fundinn sátu : Helgi Kjartansson , Valgerður Sævarsdóttir , Óttar Bragi Þráinsson , Kolbeinn Sveinbjörnsson , Guðrún S. Magnúsdóttir , Eyrún Margrét Stefánsdóttir , Róbert Aron Pálmason var fjarverandi en í staðinn sat fundinn Agnes Geirdal , og Ásta Stefánsdóttir . 8 . Náttúrufræðistofa í Bláskógaskóla Reykholti – 1912024 Beiðni nemenda í 9. og 10. bekk Bláskógaskóla Reykholti um náttúrufræðistofu í skólanum . Sveitarstjórn þakkar nemendum í Bláskógaskóla , Reykholti , fyrir erindið og tekur jákvætt í að koma upp náttúrufræðistofu . Sveitarstjórn vísar erindinu til skólastjórnenda til nánari útfærslu og gerðar kostnaðaráætlunar . 9 . Afsláttur af lóðagjöldum – 1905016 Tillaga um að framlengja gildistíma afsláttar af lóðagjöldum af tilteknum lóðum . Sveitarstjórn samþykkir að framlengja tilboð um afslátt af gatnagerðargjöldum vegna Háholts 4 , 6 og 8 , Laugarvatni , Vesturbyggðar 7 , Laugarási , og Bjarkarbrautar 14 og 16 , Reykholti , til ársloka 2020 . 10 . Efnistaka og lagning Kjalvegar frá Árbúðum að afleggjara til Kerlingarfjalla – 1905021 Tilkynning Skipulagsstofnunar , dags. 20. desember 2019 , um að fyrirhugaðar vegaframkvæmdir á Kjalvegi skuli háðar mati á umhverfisáhrifum . Lögð var fram niðurstaða Skipulagsstofnunar , þar sem fram kemur að framkvæmdin skuli háð mati á umhverfisáhrifum , þar sem það sé niðurstaða stofnunarinnar að hún geti haft í för með sér umtalsverð umhverfisáhrif . Meðal annars er vísað til þess að áformaður vegur sé umfangsmeira mannvirki heldur en núverandi Kjalvegur og muni sem slíkur varanlega rýra óbyggð víðerni , sem áhersla sé á að vernda samkvæmt lögum um náttúruvernd og landsskipulagsstefnu . Sveitarstjórn felur oddvita og sveitarstjóra að ræða við Vegagerðina um áframhald málsins fyrir næsta sveitarstjórnarfund . 11 . Samningur um hjólhýsasvæði Laugarvatni – 1912027 Beiðni Sigvalda sf , dags. 17. desember 2019 , um framlengingu á samningi um rekstur hjólhýsasvæðis á Laugarvatni . Sveitarstjórn samþykkir að framlengja samninginn til eins árs , þar sem unnið er að breytíngum á skilmálum fyrir notkun svæðisins . 12 . Afslættir af aðgangseyri í sund og íþróttasal – 1905019 Afsláttur af aðgangseyri að íþróttamannvirkjum til einstaklinga sem hafa fengið ávísaða hreyfiseðla , tillaga um framlengingu tilraunaverkefnis . Sveitarstjórn samþykkir að framlengja tilraunaverkefni um afslátt af aðgangseyri til einstaklinga sem hafa fengið ávísaða hreyfiseðla á heilsugæslu út árið 2020 . 13. 15 . Beiðni um nafnabreytingu á landi – 1908031 Beiðni um breytingu á heiti lands ( Böðmóðsstaðir Brúará ) , áður á dagskrá á 238. og 239. fundi . Fyrir liggur beiðni Harðar Arnarsonar og Beatrix Fiona Erler um að nafnið Böðmóðsstaðir 1 lóð ( nr. 194752 ) verði fellt niður og breytt í Brúará 1 og Böðmóðsstaðir 1 land ( nr. 222890 ) verði fellt niður og breytt í Brúará 2 . Fyrir liggur álit UTU á skráningu staðfanga í landi Böðmóðsstaða . Sveitarstjórn hafnar beiðni um að fella niður heitin Böðmóðsstaðir 1 lóð og Böðmóðsstaðir 1 land og taka upp í staðinn Brúará 1 og Brúará 2. 16 . Samningur um vöktun Þingvallavatns – 2001034 Drög að samningi um vöktun á vistkerfum Þingvallavatns á grundvelli friðlýsingar þess , framhald á samstarfi . Sveitarstjórn samþykkir að halda áfram samstarfi um vöktun á vistkerfi Þingvallavatns og felur oddvita eða sveitarstjóra að undirrita samninginn . Kostnaður við verkefnið rúmast innan fjárhagsáætlunar . 17 . Frumvarp til laga um Þjóðgarðastofnun og þjóðgarða , 778. mál . – 1904042 Tilkynning umhverfis - og auðlindaráðuneytisins , dags. 18. desember 2019 um að frumvarp til laga um Þjóðgarðastofnun og þjóðgarða sé til umsagnar til og með 15. janúar 2020 . Lögð eru fram drög að frumvarpi til laga um Þjóðgarðastofnun og þjóðgarða . Bláskógabyggð skilaði inn athugasemdum við frumvarp það sem lagt var fram á síðasta þingi , svo og við frumvarpsdrög um sama mál haustið 2018 . Sveitarstjórn Bláskógabyggðar ítrekar fyrri athugasemdir sínar , m.a. um skipan stjórnar Þjóðgarðsins á Þingvöllum . Gert er ráð fyrir að í sjö manna stjórn verði einn fulltrúi tilnefndur af sveitarstjórnum þeirra sveitarfélaga sem þjóðgarðurinn nær til . Hugmyndir hafa verið um verulega stækkun þjóðgarðsins , sem þá næði til fleiri sveitarfélaga en áður . Yrðu þá viðkomandi sveitarfélög að koma sér saman um einn fulltrúa . Bláskógabyggð getur ekki fallist á þetta . Þá er einnig bent á að gert er ráð fyrir að í öðrum stjórnum þjóðgarða verði meirihluti stjórnarmanna skipaður af sveitarstjórnum . Bláskógabyggð fer þess því á leit að kveðið verði á um að fleiri stjórnarmenn í stjórn Þjóðgarðsins á Þingvöllum komi úr röðum sveitarstjórnarmanna . Hvað varðar skipan umræmisráðs skv. 12. gr. er bent á að óheppilegt er að hafa fjölda fulltrúa í umdæmisráðum 10 talsins og að veita atkvæði formanns aukið vægi eins og lagt er til í 3. mgr. 12. gr. ef atkvæði falla jöfn . 18 . Rekstrarleyfisumsókn vegna Aratungu – 2001033 Beiðni Sýslumannsins á Suðurlandi , dags. 18. október 2019 , um umsögn um rekstrarleyfisumsókn vegna Aratungu , leyfi í flokki III . Sveitarstjórn veitir jákvæða umsögn um útgáfu rekstrarleyfis fyrir Aratungu . 19 . Tækifærisleyfi fyrir þorrablót á Laugarvatni 2020 – 2001027 Beiðni Sýslumannsins á Suðurlandi , dags. 27. desember 2019 , um umsögn um umsókn um tækifærisleyfi vegna þorrablóts í íþróttahúsinu á Laugarvatni þann 1. til 2. febrúar 2020 . Sveitarstjórn veitir jákvæða umsögn vegna útgáfu tækifærisleyfis vegna þorrablóts á Laugarvatni . 20 . Stofnun þjóðgarðs á miðhálendinu – 1812008 Tilkynning umhverfis - og auðlindaráðuneytisins , dags. 18. desember 2019 , um að drög að frumvarpi til laga um Hálendisþjóðgarð , umsagnarfrestur er til 15. janúar 2020 . Sveitarstjórn Bláskógabyggðar krefst þess að áform um stofnun þjóðgarðs fari í umhverfismat . Mat verði lagt á umhverfisþætti , þ. á m. samfélag , umhverfi , menningarminjar , kostnaðaráhrif o.fl . Nauðsynlegt er að meta þessa þætti þar sem hvorki hefur farið fram samráð né greining á kostum þess og göllum hvort yfirhöfuð skuli stofna þjóðgarð eða ekki . Bláskógabyggð hefur á fyrri stigum málsins skilað inn athugasemdum við allar tillögur þverpólitísku nefndarinnar varðandi einstaka áhersluþætti og frumvarpsdrög . Sveitarstjórn Bláskógabyggðar ítrekar fyrri athugasemdir sínar og þá afstöðu að leggjast alfarið gegn áformum um stofnun þjóðgarðs á miðhálendinu líkt og frumvarpsdrögin gera ráð fyrir . Hér verður stiklað á stóru um helstu athugasemdir sem Bláskógabyggð hefur sett fram : Inngrip í skipulagsvald sveitarfélaga er of mikið , þar sem stjórnunar - og verndaráætlanir gilda framar skipulagsáætlunum sveitarfélaga . Aðkoma sveitarfélaga að stjórnun þeirra svæða sem liggja innan þeirra marka verður ekki nægjanleg miðað við áform í frumvarpsdrögunum . Bláskógabyggð ítrekar fyrri efasemdir sínar um að fyrirheit um fjármagn og væntanlegar tekjur standist og bendir enn og aftur á þann tvískinnung sem felst í því annars vegar að byggja á sjónarmiðum um friðun og verndun , umhverfis - og loftslagsmál , og hins vegar sjónarmiðum um þjóðhagslega hagkvæmmi sem sé fólgin í því að skapa sterkt vörumerki sem laði að fjölda fólks . Þá er bent á að aðgengi almennings að landsvæðum innan þjóðgarðs verður takmarkað með gjaldtöku og aukinni stýringu . Þá er viðbúið að við það að svæðið verði á forræði ríkisstofnunar muni draga úr framlagi sjálfboðaliða sem til þessa hafa lagt vinnuframlag og fjármuni til gróðuverndar og uppgræðslu , merkinga og þjónustu við þá sem fara um svæðið . Sveitarstjórn gerir einnig athugasemd við víðtækar heimildir ráðherra til setningar reglugerða er varða mörk , friðlýsingu o.fl. 21 . Almenningssamgöngur 2020 – 2001026 Erindi Samtaka sunnlenskra sveitarfélaga , dags. 2. janúar 2020 varðandi fyrirkomulag almenningssamgangna frá 1. janúar 2020 . Lagt fram til kynningar . 22 . Jafnréttisþing 2020 – 2001029 Auglýsing um Jafnréttisþing sem haldið verður í Hörpu 20. febrúar 2020 . Lagt fram til kynningar . 23 . Uppgræðsla á jörðinni Hólum – 2001001 Skýrsla Landgræðslunnar um uppgræðslu á landi úr jörðinni Hólum , Bláskógabyggð . Lagt fram til kynningar . 24 . Skýrslur um þörunga í Þingvallavatni – 1903036 Skýrsla um kísilþörunga í Þingvallvatni . Lagt fram til kynningar . 25 . Skýrsla vegna verkefnis um seyrudreifingu – 2001031 Skýrsla Landgræðslu ríkisins um samstarfsverkefni um dreifingu seyru . Lagt fram til kynningar . 26 . Ný umferðarlög – 2001030 Tilkynning Samgöngustofu um gildistöku nýrra umferðarlaga . Lagt fram til kynningar .